Al costat de l'entrada del Parc Arqueològic hi ha l'església de Sant Nicolau dels Corders dedicada a Nicolau de Mira. És una sola nau rectangular amb absis semicircular, i portals i finestres arquejades. La construïren en el període normand (segle XI), després de la dominació àrab de Siracusa. Mostra de la seua importància en aquesta època és la celebració, al 1093, del funeral de Jordan de Altavilla, comte de Siracusa i fill de Roger I de Sicília.